Zlatý skarabeus - Poe, Edgar Allan, 1809-1849; Breznický, Michal; Beniak, Valentín; Turčány, Viliam, 1928-; Vilikovský, Ján (Bratislava Tatran, 1967)
Edgar Allan Poe bol muž obdarený nevšedným talentom. Oddával sa podivným snom, znepokojivým nočným morám, ktoré obratne chytal do slov a kládol na papier. Jeho vízie sú aj po rokoch neobyčajne živé. Niektoré hryzú, driapu a vrčia z tmy. Iné sa smejú do hrste zlým smiechom, ktorého ozvena sa vám lepí na päty, keď kráčate opustenou uličkou. Sú také, čo kvília ako obeť toho najkrutejšieho mučenia alebo vás iba zľahka ovanú sladkastým pachom rozkladu. Mohli by byť nebezpečné, nebyť toho, že sú spútané do viet a riadkov ako do zvieracej kazajky. Niet sa čoho báť.
Keywords: americká próza; mysteriózne poviedky